《留江城》
宋代·董嗣杲

灌城眠食叹羁身，凭晓偏惊索镜心。
南纪山川秋望远，西湖风镜夜怀深。
功名鬼妒投机罕，诗酒天嗔绝侣寻。
陈迹自应迟料事，断鸿信杳况云阴。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。